Diari Oficial de la Generalitat Valenciana


Sumari del DOGV 2099, del 09-09-1993 (1993/829137)

RESOLUCIÓ de 26 de juliol de 1993 de la Direcció General de Treball, per la qual disposa el registre i la publicació de l'Acord sobre Solució Extrajudicial de Conflictes Col.lectius.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2099

Data del DOGV
:   09-09-1993

Secció del DOGV
:   ALTRES DISPOSICIONS

Número del document
:   1993/829137


Data del document
:   26-07-1993

Organisme emissor
:   Conselleria de Treball i Afers Socials

Tipus de document
:   Resolució

Correcció d'errades

Anàlisi jurídica

Resolució de 26 de juliol de 1993, de la Direcció General de Treball, per la qual disposa el registre i la publicació de l'Acord sobre Solució Extrajudicial de Conflictes Col.lectius.  
Vist el text de l'Acord del 19 de juliol de 1993, subscrit per la Confederació Interprovincial d'Empresaris de la Regió Valenciana (Cierval), la Unió General de Treballadors del País Valencià (UGT- PV) i la Confederació Sindical de Comissions Obreres del País Valencià (CC 00-PV) sobre Solució Extrajudicial de Conflictes Col·lectius, i atesos els articles 83.3 i 90.2 i 3 de la Llei 8/1980, de 10 de març, de l?Estatut dels Treballadors, i el que preveu l'article 2.c) del Reial Decret 1040/1981, de 22 de maig, sobre registre i dipòsit dels Convenis Col·lectius de Treball, aquesta Direcció General de Treball d'acord amb tes competències transferides a la Generalitat Valenciana per Reial Decret 4105/1982, de 29 de desembre,  
ACORDA  
Primer  
Ordenar-ne l?inscripció en el Registre de Convenis i Acords Col·lectius de Treball d'aquesta direcció general, amb notificació a les parts signatàries, i dipòsit de l'acord presentat.  
Segon  
Disposar la publicació en el Diari Oficial de la Generalitat Valenciana.  
València, 26 de juliol de 1993.- El Director General de Treball: Eduard Montesinos i Chilet.  
València, 19 de juliol de 1993  
REUNITS  
D'una part, el Sr. José M.ª Jiménez de Laiglesia Santonja, amb el DNI 59.535.782, i amb domicili a efectes de notificacions a València, al carter del Músic Peydró, 36.  
I de l'altra, el Sr. Rafael Recuenco Montero i Sr. Antonio Montalbán Gámez, amb DNI número 18.510.555 i 24.271.086, i domicili a efecte de notificacions, a València, al carrer de l'Arquitecte Mora, 7 i a la plaça de Nàpols i Sicília, núm. 5, respectivament.  
INTERVENEN  
El Sr. José M.ª Jiménez de Laiglesia Santonja, com a President de la Confederació Interprovincial d'Empresaris de la Regió Valenciana, d'ací en avant Cierval.  
I els senyors Rafael Recuenco Montero i Antonio Montalbán Gámez, en llur condició de secretaris generals de la Unió General de Treballadors i de Comissions Obreres del País Valencià, respectivament.  
Ambdues parts es reconeixen, i en la representació acreditada, la capacitat suficient per tal de formalitzar aquest document, al qual se li atorga expressament la validesa, eficàcia, naturalesa i tractament propis dels convenis col·lectius, de plena conformitat amb la normativa vigent en la matèria.  
I posats de mutu acorda  
EXPOSEN  
La creació en 1992 d'un mercat únic europeu representa un repte per al conjunt de la indústria espanyola i, particularment, per la seua rellevància en el context nacional, per a la indústria valenciana. La maduresa i la responsabilitat dels agents socials els porta a assumir aquest repte com a propi i a considerar, en aquesta línia, l'augment de la competitivitat, la productivitat i de la pau socials com a objectius comunament desitjables, com també la millora de les condicions de vida i treball d'aquests als dels treballadors comunitaris.  
La realitat obliga tanmateix, a constatar que el nostre ordenament manca d'un sistema articulat de procediments de solució pacífica de conflictes capaç de garantir o propiciar suficientment l?esmentada pau social. En efecte, si d'un costat és constatable una exagerada judicialització del conflicte, d'altre, cal lamentar-se de l'absència d'instruments per a la solució pacífica dels conflictes d'interessos.  
Conscients del contrast entre els objectius pretesos i els instruments jurídics disponibles, i amb la intenció de contribuir a homogeneïtzar - en la mesura en què l'autonomia col·lectiva pot fer-ho- el nostre sistema de relacions laborals amb els del nostre entorn europeu, les organitzacions sindicals UGT i CC OO de la Comunitat Valenciana i la Cierval, subscriuen aquest Acord sobre procediments de solució de Conflictes Col·lectius a la Comunitat Valenciana.  
Els pressupòsits des dels quals es redacta l'acord són dos, un, polític i l'altre tècnic jurídic. El primer podria descriure's com a l'afany de potenciar, sobretot, la negociació. Per això, els mecanismes de mediació i arbitratge previstos es configuren com a prolongació de la negociació per altres vies i, també, es recuperen elements coneguts en la negociació col·lectiva, com són el President de la Comissió Negociadora i les funcions d'interpretació dels convenis de les comissions paritàries. El segon es concreta en el propòsit que la regulació d'aquests mecanismes siga parca, simple i no peque d'ambiciosa. Justament per això, les parts han optat per evitar l?establiment en l'acord d'arbitratges obligatoris, mentre esperen que el temps i la virtualitat d'aquest acord propicien plantejaments més ambiciosos.  
La voluntat política d'instrumentar acords per tal de solucionar pacíficament els conflictes col·lectius ha estat reiterada en els distints acords de la concertació social, però fins ara no s'ha traduït en l'articulació d'un sistema eficaç i durador.  
Per allò exposat, els agents socials ací compareixents,  
ACORDEN  
Article primer. Parts negociadores  
Les parts signants d'aquest acord són, d'un costat, la Cierval, i de l'altre, les organitzacions Sindicals de CC OO i UGT del Pafs Valencià, reconeixent-se totes elles legitimació suficient per tal de signar l'acord segons el que disposen els articles 83 i concordants de ' l'Estatut dels Treballadors. Sense perjudici de l'eficàcia de l'acorda els convenis col·lectius signats en l'àmbit a què fa referència l'article 2, inclouran en els seus textos clàusules d'expressa submissió a aquest.  
Article segon. Ambit d'aplicació  
Aquest acord serà d'aplicació en totes les empreses de qualsevol sector d'activitat ubicades al territori de la Comunitat Valenciana que no estiguen sotmeses a un conveni col·lectiu d'àmbit supracomunitari.  
Article tercer. Duració  
1. Aquest acord vigirà des de l?endemà de la publicació en el Diari Oficial de la Generalitat Valenciana.  
2. La seua vigència abastarà fins al 31 de desembre de 1995, i es podrà denunciar per escrit per alguna de les parts amb un pre- avís mínim de sis mesos. La manca de denúncia dins del termini implicarà la pròrroga bianual.  
Article quart. Ambit subjectiu  
Per raó d'allò pactat en aquest acord serà obligatori acudir als procediments de solució dels conflictes col·lectius previstos en aquest.  
Article cinqué. Ambit objectiu  
Aquest acord fa referència només als conflictes col·lectius d'interpretació i aplicació dels convenis negociats en l?àmbit de la Comunitat Valenciana i als conflictes col·lectius d'interessos derivats de la ruptura d'una negociació col·lectiva en aqueix mateix nivell.  
Article sisé. Conflictes d'interessos  
1. Les comissions negociadores dels convenis col·lectius afectats per aquest acord podran designar un president d'entre els que figuren en la llista de mediadors consensuada per les parts d'aquest acord i que hi és annexa.  
2. El President de la Comissió Negociadora durà a terme funcions de mediació al llarg de la negociació del conveni.  
3. En el cas de ruptura parcial o total de les negociacions, la comissió negociadora, per acord favorable del seixanta per cent de cada una de les dues representacions, podrà sotmetre el conflicte a arbitratge. Serà obligatori sotmetre's al tràmit d'arbitratge quan transcórreguen seixanta dies des del trencament total de les negociacions si en el termini de set dies comptats a partir de la finalització dels seixanta anteriors cap de les parts s'hi oposara. S'entendrà que hi ha trencament a partir del moment en què una de les parts el comunique formalment a l'altra.  
4. El laud arbitral serà dictat per un col·legi compost per dos àrbitres designats per cadascuna de les dues representacions en la comissió negociadora, d'entre els que figuren en la llista d'àrbitres consensuada per les parts del present acord annexa a aquest, i pel President de la Comissió Negociadora o, si hi manca, un tercer designat pels àrbitres anteriors, d'entre els que figuren en aquesta llista, qui farà de president del col·legi arbitral. Els acords es prendran per majoria.  
5. Els treballadors no podran exercir el dret de vaga a partir de la submissió del conflicte a arbitratge.  
Article seté. Conflictes d'interpretació i aplicació  
1. En el cas de conflicte col·lectiu correspondrà a les comissions paritàries dels convenis col·lectius afectats per aquest acord les funcions d'interpretació i aplicació d'aquests.  
2. A tal efecte, presidirà la comissió paritària el President de la Comissió Negociadora del conveni o qui les parts acorden d'entre els membres que integren la llista de mitjancers annexa a aquest acord.  
3. El President de la comissió paritària portarà a efecte funcions de mediació en els conflictes d'interpretació i aplicació que se li plantegen.  
4. Si la comissió paritària no arribara a un acorda el conflicte podrà sotmetre's a arbitratge, per acord del 60 per cent de cada una de les dues parts. Serà obligatori sotmetre's al tràmit d'arbitratge llevat que, en el termini de set dies a partir de la data del desacord alguna de les parts s'hi oposara expressament.  
5. El laude arbitral serà dictat per un col·legi compost per dos àrbitres designats per cadascuna de les dues representacions en la comissió paritària, d'entre els que figuren en la llista d'àrbitres annexa, i el President de la comissió paritària que farà de President del col·legi arbitral. Els acords es prendran per majoria.  
6. A partir de la submissió del conflicte d'interpretació o aplicació a l'arbitratge, els treballadors no podran exercir el dret de vaga per aquests motius.  
7. Estaran legitimats per tal de plantejar un conflicte d'interpretació o aplicació del conveni col·lectiu davant la comissió paritària, les empreses, associacions empresarials legalitzades, els sindicats i seccions sindicals legalitzats, els comitès d'empresa i delegats de personal i les assemblees de treballadors realitzades d'acord amb el que disposen els articles 77 i següents de l'Estatut dels Treballadors, que hauran de fer-ho per mitjà de les organitzacions signants d'aquest acord.  
Article vuité. Règim jurídic dels acords i laudes arbitrals  
1. Els acords interpretatius o aplicatius de les comissions paritàries i els laudes arbitrals dictats en conflictes d'interpretació, d'aplicació o d'interessos tindran la mateixa eficàcia jurídica que allò pactat en conveni col·lectiu.  
2. Uns i altres podran ser impugnats per raons de legalitat o lesivitat davant la jurisdicció laboral, pel procediment d'impugnació de convenis col·lectius.  
Article nové. Els costos del procediment  
Els costos derivats de les actuacions mediadores i arbitrals seran objecte d'un acord entre els signants d'aquest acord i l'administració.  
Article deu. La comissió de seguiment  
La comissió de seguiment d'aquest acord estarà composta per les persones que en document a part es determinaran amb posterioritat a la firma d'aquest acord.  
Es faculta expressament el Sr. Rafael Segarra Rausell, amb DNI núm. 27.953.490 perquè tramite el registre i resta de formalitats legals inherents a aquest acord.  
I, com a prova de conformitat signen aquest acorda al lloc i data indicats en l'encapçalament.